Este posibil să nu fi avut încă probleme de securitate cu serverul dumneavoastră, deși rulează de ceva vreme. Probabil că aveți și un firewall configurat pentru a-l proteja împotriva atacurilor. Însă problemele pot aparea oricând, pentru că odată cu trecerea timpului sunt descoperite de hackeri tot mai multe breșe în serviciile care rulează pe server.
Chiar și în cazul unui firewall bine configurat, dacă serverul nu are update-urile la zi orice serviciu (port) deschis către Internet devine vulnerabil. Este posibil ca apoi toată rețeaua internă să devină vulnerabilă.